b'\n_START_ARTICLE_\nP/E rodiklis\n_START_PARAGRAPH_\nKainos ir pelno vienai akcijai santykis, dar vadinamas P/E rodikliu, yra vienas i\xc5\xa1 labiausiai paplitusi\xc5\xb3 ir papras\xc4\x8diausi\xc5\xb3 apskai\xc4\x8diuojam\xc5\xb3 \xc4\xafmon\xc4\x97s vert\xc4\x97s nustatymo rodikli\xc5\xb3.\n_START_SECTION_\nP/E rodiklio apskai\xc4\x8diavimas\n_START_PARAGRAPH_\nJis apskai\xc4\x8diuojamas akcijos kain\xc4\x85 (angl. price per share) padalijus i\xc5\xa1 jai tenkan\xc4\x8dio pastar\xc5\xb3j\xc5\xb3 12 m\xc4\x97nesi\xc5\xb3 pelno (angl. earnings per share), \xc5\xa1is rodiklis \xc5\xbeymimas P/E (angl. Price to Earnings ratio)._NEWLINE_\\mbox{P/E rodiklis}=\\frac{\\mbox{Akcijos rinkos kaina }}{\\mbox{Grynasis pelnas vienai akcijai}}_NEWLINE_Pigu, jeigu ma\xc5\xbeiau nei 10, brangu, jei daugiau nei 20. Bet spar\xc4\x8diai augan\xc4\x8dioms \xc4\xafmon\xc4\x97ms gali b\xc5\xabti pigu ir 25, O cikli\xc5\xa1koms bendrov\xc4\x97ms (nafta, metal\xc5\xb3 gavyba) brangu ir 7-8. Vidutinis P/E Lietuvoje apie 15-20.\n_START_SECTION_\nP/E rodiklio reik\xc5\xa1m\xc4\x97\n_START_PARAGRAPH_\nP/E rodiklis rodo, kiek investuotojas esamu laiko momentu yra link\xc4\x99s mok\xc4\x97ti u\xc5\xbe vien\xc4\x85 JAV dolerio \xc4\xafmon\xc4\x97s pelno. Manoma, kad kuo ma\xc5\xbeesnis P/E santykis, tuo pigesn\xc4\x97 yra \xc4\xafmon\xc4\x97s akcija. Ta\xc4\x8diau auk\xc5\xa1ta P/E reik\xc5\xa1m\xc4\x97 gali rodyti, kad investuotojai tikisi spartaus \xc4\xafmon\xc4\x97s pelno augimo ateityje. Santykinai \xc5\xbeemas P/E rodo, kad \xc4\xafmon\xc4\x97s akcija yra pigi arba atspindi pesimistinius investuotoj\xc5\xb3 l\xc5\xabkes\xc4\x8dius. P/E rodiklis yra naudingas lyginant to paties sektoriaus \xc4\xafmones ar su sektoriaus vidutiniu P/E dyd\xc5\xbeiu. Taip pat, investuotojui pravartu \xc5\xbeinoti, kaip istori\xc5\xa1kai kito konkre\xc4\x8dios \xc4\xafmon\xc4\x97s P/E dydis. Vienas pagrindini\xc5\xb3 \xc5\xa1io rodiklio tr\xc5\xabkum\xc5\xb3 yra tas, kad jis nieko nepasako apie \xc4\xafmon\xc4\x97s veiklos perspektyv\xc4\x85, kuri yra vienas i\xc5\xa1 svarbiausi\xc5\xb3 kriterij\xc5\xb3 priimant sprendim\xc4\x85 investuoti ar ne.'